O‘zbekiston Respublikasi Prezidenti Islom Karimov 9 iyul kuni Shanxay hamkorlik tashkilotiga a’zo mamlakatlar Davlat rahbarlari kengashining navbatdagi majlisida ishtirok etish uchun Rossiya Federatsiyasining Ufa shahriga jo‘nab ketdi. 9 iyul kuni Ufa shahrida ShHT va BRIKS davlatlari rahbarlarining uchrashuvi bo‘lib o‘tadi. Uchrashuvda O‘zbekiston Respublikasi Prezidenti Islom Karimov ishtirok etadi. Shanxay hamkorlik tashkiloti sammitining asosiy voqealari 10 iyulda bo‘lib o‘tadi. Sammit doirasida O‘zbekiston Respublikasi Prezidentining qator ikki tomonlama uchrashuvlari ham rejalashtirilgan.